Имам әл-Ғәзәли яҙа, был Мәхшәр көнөндә ҡояштың ҡыҙыуы шул тиклем артыр һәм кешеләр бешә башлар. Эҫенән һәм тынсыуҙан кешеләр бер-береһенең өҫтөнә менер. Эҫе ҡояш, эҫе тын, оялыуҙан йөрәк көйөүе, көслө ҡурҡыу, аслыҡ, һыуһау, кешеләрҙең бик күп булыуы сәбәпле тарлыҡ һәм ҡыҫынҡылыҡ – был хәлдәр кешеләрҙе ғазаплар. Һәм шул ваҡыт һәр төктән тир аға башлар, күләүектәр барлыҡҡа килер, һәм тир ерҙән өҫкә ҡалҡырҙа ҡалҡыр. Кемдеңдер тир тубығына хәтлем булыр, кемдеңдер биленә тиклем, кемдеңдер ҡолағына тиклем, ә кемдер тиргә бөтөнләй батып йөҙөп йөрөр. Был көндә бер күләгә лә булмаҫ, тик Аллаһ Тәғәләнең күләгәһе һәм был күләгә аҫтында Аллаһҡа яҡын ғына кешеләр булыр.